b"\n_START_ARTICLE_\nDieudonn\xc3\xa9 M'bala M'bala\n_START_SECTION_\nKarri\xc3\xa8re\n_START_PARAGRAPH_\nDieudonn\xc3\xa9 oppn\xc3\xa5dde f\xc3\xb8rst suksess med en j\xc3\xb8disk komiker, \xc3\x89lie Semoun, ved \xc3\xa5 utnytte rasestereotyper. P\xc3\xa5 den tiden drev han aktivt mot rasisme og uten hell stilte han opp som kandidat i 1997- og 2001-valget i Dreux mot National Front, et parti han oppfattet som rasistisk._NEWLINE_Etter en serie med kontroversielle uttalelser om j\xc3\xb8der, og dommer for anti-semitisme, ble Dieudonn\xc3\xa9 utestengt i st\xc3\xb8rre og st\xc3\xb8rre grad fra vanlige medier (MSM), og mange av hans opptredener har blitt avlyst av lokale myndigheter._NEWLINE_Dieudonn\xc3\xa9 henvendte seg til Jean-Marie Le Pen, lederen av partiet National Front som han hadde kjempet mot tidligere i livet, og ble hans politiske allierte og venn, og Le Pen ble til og med gudfar til en av Dieudonn\xc3\xa9's d\xc3\xb8tre. Dieudonn\xc3\xa9 er en n\xc3\xa6r venn av  Alain Soral, en kontroversiell forfatter som han delte mange syn med. Han stilte opp i presidentvalget i 2007 for \xc2\xabanti-sionist partiet\xc2\xbb. Dieudonn\xc3\xa9s provokasjoner kuluminerte ved at han lot holocaust-benekteren Robert Faurisson v\xc3\xa6re med i et av hans show i 2008. Han har beskrevet Holocaust-erindringer som \xc2\xabhukommelses-pornografi\xc2\xbb. Han har blitt d\xc3\xb8mt i fransk rett \xc3\xa5tte ganger for antisemitisme._NEWLINE_Etter at Dieudonn\xc3\xa9 hadde spottet en j\xc3\xb8disk journalist i en opptreden, sa den franske innenriksministeren Manuel Valls at Dieudonn\xc3\xa9 var \xc2\xabikke lenger en komiker\xc2\xbb men heller en \xc2\xabantisemittit og rasist\xc2\xbb og at han ville fors\xc3\xb8ke \xc3\xa5 forby alle offentlige opptredener av Dieudonn\xc3\xa9s siden de var en offentlig risiko."